১৯৯৮ সালের কমনওয়েলথ গেমসের ক্রিকেট বিষয় বাদে দলটি কোন আন্তর্জাতিক প্রতিযোগিতায় অংশ নেয়নি। তবে, ক্যারিবীয় অঞ্চলের আন্তঃআঞ্চলিক প্রতিযোগিতা যেমন: রিজিওন্যাল ফোর ডে কম্পিটিশন ও রিজিওন্যাল সুপার৫০ অংশ নেয়। সেরা খেলোয়াড়েরা ওয়েস্ট ইন্ডিজের পক্ষে আন্তর্জাতিক ক্রিকেট খেলায় অংশগ্রহণের সুযোগ পায়। জ্যামাইকা দল আটবার ঘরোয়া প্রথম-শ্রেণীর প্রতিযোগিতায় বিজয়ী হয়েছে। পাশাপাশি, তারা ছয়বার একদিনের প্রতিযোগিতার শিরোপাসহ যৌথভাবে একবার শিরোপার সন্ধান পায়। প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে জ্যামাইকা স্কর্পিয়ন্স নামে প্রতিযোগিতায় অবতীর্ণ হচ্ছে।